1997D0462 — FI — 02.08.2001 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION PÄÄTÖS,

tehty 27 päivänä kesäkuuta 1997,

rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti puupohjaisten levyjen osalta

(ETA:n kannalta merkityksellinen teksti)

(97/462/EY)

EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY ( 1 ), sellaisena kuin se on muutettuna direktiivillä 93/68/ETY ( 2 ), ja erityisesti sen 13 artiklan 4 kohdan, sekä katsoo, että sekä katsoo, että komission on valittava direktiivin 89/106/ETY 13 artiklan 3 kohdan mukaisista kahdesta menettelystä rakennusalan tuotteiden vaatimustenmukaisuuden osoittamiseksi ”vähiten työläs menettely ottaen huomioon turvallisuusseikat”; tämä tarkoittaa, että on tarpeen päättää, onko tietyn tuotteen tai tuoteryhmän osalta valmistajan vastuulla oleva tehtaan sisäinen laadunvalvontajärjestelmä tarvittava ja riittävä edellytys vaatimustenmukaisuuden osoittamiseksi vai tarvitaanko 13 artiklan 4 kohdassa mainittujen perusteiden täyttymiseen liittyvistä syistä hyväksytyn varmentamiselimen osallistumista, mainitun 13 artiklan 4 kohdassa säädetään, että näin valittu menettely esitetään toimeksiannoissa ja teknisissä eritelmissä; sen vuoksi on suotavaa määritellä tuotteiden tai tuoteryhmien käsite käytettäväksi toimeksiannoissa ja teknisissä eritelmissä, mainitun 13 artiklan 3 kohdassa esitetyt kaksi menettelyä kuvaillaan yksityiskohtaisesti direktiivin 89/106/ETY liitteessä III; sen vuoksi on tarpeen määritellä selkeästi menetelmät, joilla näitä kahta menettelyä toteutetaan liitteen III mukaisesti jokaisen tuotteen tai tuoteryhmän osalta, koska liitteessä III annetaan etusija tietyille menetelmille, menettely, jota tarkoitetaan 13 artiklan 3 kohdan a alakohdassa, vastaa liitteessä III olevan 2 kohdan ii alakohdassa säädettyjen menetelmien vaihtoehtoa 1 ilman jatkuvaa valvontaa ja vaihtoehtoja 2 ja 3, sekä menettely, jota tarkoitetaan 13 artiklan 3 kohdan b alakohdassa, vastaa liitteessä III olevan 2 kohdan i alakohdassa säädettyjä menetelmiä ja liitteessä III olevan 2 kohdan ii alakohdassa säädettyjen menetelmien vaihtoehtoa 1 jatkuvalla valvonnalla, ja tässä päätöksessä säädetyt toimenpiteet ovat pysyvän rakennusalan komitean lausunnon mukaiset, ON TEHNYT TÄMÄN PÄÄTÖKSEN:

1 artikla

Liitteessä I mainittujen tuotteiden ja tuoteryhmien vaatimustenmukaisuus on osoitettava menettelyllä, jossa valmistaja on yksin vastuussa tehtaan sisäisestä laadunvalvontajärjestelmästä, jolla varmistetaan, että tuote on asianmukaisten teknisten eritelmien mukainen.

2 artikla

Liitteessä II mainittujen tuotteiden vaatimustenmukaisuus on osoitettava menettelyllä, jossa valmistajan vastuulla olevan tehtaan sisäisen laadunvalvontajärjestelmän lisäksi tuotteita tai niiden sisäistä laadunvalvontaa valvoo ja arvioi hyväksytty varmentamiselin.

3 artikla

Liitteen III mukainen vaatimustenmukaisuuden osoittamismenettely esitetään yhdenmukaistettujen standardien toimeksiannoissa.

4 artikla

Tämä päätös on osoitettu kaikille jäsenvaltioille.

LIITE I

Sisä- tai ulkokäyttöön tarkoitettujen ei-kantavien osien euroluokkaan ►M1 A1 ( 3 ), A2 ( 4 ), B ( 5 ), C ( 6 ), D, E, (A1 - E) ( 7 ), F ◄ kuuluvat pinnoittamattomat, pinnoitetut ja viilutetut tai maalatut puupohjaiset levyt.

LIITE II

Sisä- tai ulkokäyttöön tarkoitettujen kantavien osien pinnoittamattomat, pinnoitetut ja viilutetut tai maalatut puupohjaiset levyt.

Sisä- tai ulkokäyttöön tarkoitettujen ei-kantavien osien euroluokkaan, ►M1 A1 ( 8 ), A2 ( 9 ), B ( 10 ) C ( 11 ) ◄ kuuluvat pinnoittamattomat, pinnoitetut ja viilutetut tai maalatut puupohjaiset levyt.

LIITE III

TUOTERYHMÄ

PUUPOHJAISET LEVYT (1/2)

Vaatimustenmukaisuuden osoittamismenetelmät

Alla lueteltujen tuotteiden ja käyttötarkoituksen osalta Euroopan standardikomitean ja/tai Euroopan sähkötekniikan standardointikomitean (CEN ja/tai CENELEC) edellytetään määrittelevän asiaa koskeviin yhdenmukaistettuihin standardeihin seuraavat vaatimustenmukaisuuden osoittamismenetelmät:







Tuote/tuotteet Käyttötarkoitus/käyttötarkoitukset Taso/tasot tai luokka/luokat (Palotekniset ominaisuudet) Vaatimustenmukaisuuden osoittamismenetelmä/menetelmät Pinnoittamattomat, pinnoitetut ja viilutetut tai maalatut puupohjaiset levyt Sisä- tai ulkokäyttöön tarkoitettuihin kantaviin osiin ►M1 A1 (1), A2 (1), B (1), C (1) ◄ 1 (3) — ►M1 A1 (2), A2 (2), B (2), C (2), D, E, (A1 - E) (), F ◄ — 2 + (4) (1) Tuotteet tai materiaalit, joiden tuotantoprosessissa on selvästi erotettava vaihe, joka parantaa paloteknistä käyttäytymistä koskevaa luokitusta (esimerkiksi palonestoaineen lisääminen tai orgaanisen aineen vähentäminen). (2) Tuotteet tai materiaalit, joita alaviite (1) ei koske. (3) Tuotteet tai materiaalit, joiden paloteknistä käyttäytymistä ei tarvitse testata (esimerkiksi komission päätöksen 96/603/EY mukaiset A1-luokan tuotteet/materiaalit). (4) Menetelmä 1: Katso direktiivin 89/106/ETY liitteessä III olevan 2 kohdan i alakohta ilman pistokoenäytteiden testausta. (5) Menetelmä 2 +: Katso direktiivin 89/106/ETY liitteessä III olevan 2 kohdan ii alakohdan vaihtoehto 1 mukaan lukien hyväksytyn varmennuslaitoksen toteuttama tehtaan sisäisen laadunvalvonnan varmentaminen tehtaan ja sen sisäisen laadunvalvonnan alkutarkastuksen sekä tehtaan sisäisen laadunvalvonnan jatkuvan valvonnan, arvioinnin ja hyväksymisen perusteella.

Erittelyn menetelmästä on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakiin perustuvaa vaatimusta tästä ominaisuudesta (katso direktiivin 89/106/ETY 2 artiklan 1 kohta ja tarvittaessa tulkintaa koskevien asiakirjojen lauseke 1.2.3). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tältä osin.

TUOTERYHMÄ

PUUPOHJAISET LEVYT (2/2)

Vaatimustenmukaisuuden osoittamismenetelmät

Alla lueteltujen tuotteiden ja käyttötarkoituksen osalta Euroopan standardointikomitean ja/tai Euroopan sähkötekniikan standardointikomitean (CEN ja/tai CENELEC) edellytetään määrittelevän asiaa koskeviin yhdenmukaistettuihin standardeihin seuraavat vaatimustenmukaisuuden osoittamismenetelmät:







Tuote/tuotteet Käyttötarkoitus/käyttötarkoitukset Taso/tasot tai luokka/luokat (Palotekniset ominaisuudet) Vaatimustenmukaisuuden osoittamismenetelmä/menetelmät Pinnoittamattomat, pinnoitetut ja viilutetut tai maalatut puupohjaiset levyt Sisä- tai ulkokäyttöön tarkoitettuihin ei-kantaviin osiin ►M1 A1 (), A2 (), B (), C () ◄ 1 (4) — ►M1 A1 (), A2 (), B (), C (), D, E ◄ — 3 (5) — ►M1 (A 1 - E) (3), F ◄ — 4 (6) (1) Tuotteet tai materiaalit, joiden tuotantoprosessissa on selvästi erotettava vaihe, joka parantaa paloteknistä käyttäytymistä koskevaa luokitusta (esimerkiksi palonestoaineen lisääminen tai orgaanisen aineen vähentäminen). (2) Tuotteet tai materiaalit, joita alaviite (1) ei koske. (3) Tuotteet tai materiaalit, joiden paloteknistä käyttäytymistä ei tarvitse testata (esimerkiksi komission päätöksen 96/603/EY mukaiset A1-luokan tuotteet/materiaalit). (4) Menetelmä 1: Katso direktiivin 89/106/ETY liitteessä III olevan 2 kohdan i alakohta ilman pistokoenäytteiden testausta. (5) Menetelmä 3: Katso direktiivin 89/106/ETY liitteessä III olevan 2 kohdan ii alakohdan vaihtoehto 2. (6) Menetelmä 4: Katso direktiivin 89/106/ETY liitteessä III olevan 2 kohdan ii alakohdan vaihtoehto 3.

Erittelyn menetelmästä on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakiin perustuvaa vaatimusta tästä ominaisuudesta (katso direktiivin 89/106/ETY 2 artiklan 1 kohta ja tarvittaessa tulkintaa koskevien asiakirjojen lauseke 1.2.3). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tältä osin.

( 1 ) EYVL N:o L 40, 11.2.1989, s. 12

( 2 ) EYVL N:o L 220, 30.8.1993, s. 1

( 3 ) Tuotteet tai materiaalit, joita liitteen II alaviite (2) ei koske.

( 4 ) Tuotteet tai materiaalit, joita liitteen II alaviite (2) ei koske.

( 5 ) Tuotteet tai materiaalit, joita liitteen II alaviite (2) ei koske.

( 6 ) Tuotteet tai materiaalit, joita liitteen II alaviite (2) ei koske.

( 7 ) Tuotteet tai materiaalit, joiden paloteknistä käyttäytymistä ei tarvitse testata (esimerkiksi komission päätöksen 96/603/EY mukaiset A1-luokan tuotteet/materiaalit).

( 8 ) Tuotteet tai materiaalit, joiden tuotantoprosessissa on selvästi erotettava vaihe, joka parantaa paloteknistä käyttäytymistä koskevaa luokitusta (esimerkiksi palonestoaineen lisääminen tai orgaanisen aineen vähentäminen).

( 9 ) Tuotteet tai materiaalit, joiden tuotantoprosessissa on selvästi erotettava vaihe, joka parantaa paloteknistä käyttäytymistä koskevaa luokitusta (esimerkiksi palonestoaineen lisääminen tai orgaanisen aineen vähentäminen).

( 10 ) Tuotteet tai materiaalit, joiden tuotantoprosessissa on selvästi erotettava vaihe, joka parantaa paloteknistä käyttäytymistä koskevaa luokitusta (esimerkiksi palonestoaineen lisääminen tai orgaanisen aineen vähentäminen).

( 11 ) Tuotteet tai materiaalit, joiden tuotantoprosessissa on selvästi erotettava vaihe, joka parantaa paloteknistä käyttäytymistä koskevaa luokitusta (esimerkiksi palonestoaineen lisääminen tai orgaanisen aineen vähentäminen).